કેવાઇટ ટાપુ પર અમે ઉતર્યા. બંદરનાં શાંત જળની સપાટી ઉપર યુદ્ધ દરમિયાન ડુબાડી દેવાયેલાં કાળાં-કાળાં સ્પેનિશ જહાજો તરતાં હતાં. એ રાત્રે કેમ્પ ઊભો કરતાં-કરતાં ઉષ્ણકટિબંધના વિસ્તારના વરસાદનો માઠો અનુભવ પણ અમને થઈ ગયો! અનરાધાર વરસતા વરસાદે અમે કાદવમાં ખરડાતા રહ્યા. અમારા નાના-નાના તંબુ અને ધાબળા ભીના-ભીના થઈ ગયા. વરસાદની સાથે ગરમી પણ એટલી હતી, કે બધા પરસેવે રેબઝેબ થઈ ગયા હતા! આગ પેટાવવા મથામણ કરતા અમારા રસોયાઓ બૂમરાણ કરતા હતા.